'Vandag het ek 'n engel ontmoet' | Maroela Media
Foto: Love What Matters (2 April 2016)
Een man se goedhartigheid het hierdie week soos 'n veldbrand op sosiale media versprei.
Die gebruiker Love What Matters, het die foto op Facebook en Instagram gedeel. Love What Matters laai foto's wat die publiek instuur van lukrake voorvalle waar iemand se hart aangeraak word, of iemand goedhartig optree.
'n Personeellid van die Denny's-restaurant in Utah, Amerika het geskryf die man het ingestap en gevra om by 'n tafel te sit in 'n deel waar 'n kelnerin, wat 'n enkelma is, aan diens is. Die personeellid het gedink dis "baie vreemd", maar die man in die kelnerin Crystal se deel laat sit.
Die personeellid skryf in die byskrif van die foto:
"Vandag het ek 'n engel ontmoet. Jy het by die Denny's in Utah ingekom waar ek werk. Jy het gevra, 'Kan ek 'n kelnerin kry wat 'n enkelma is?' Ek het gedink dit is baie vreemd, maar ek het jou by Crystal se tafels laat sit. Jy het twee ure lank daar gesit en net na die mense sit en kyk. Sewe gesinne het ingekom om te eet terwyl jy daar gesit het, en jy het elkeen se rekening betaal. Jy het meer as $1 000 betaal vir mense wat jy nie ken nie.
"Ek het gevra, 'Waarom het jy dit gedoen?' En jy het eenvoudig geantwoord: 'Familie is alles. Ek het my hele familie verloor.' Ek het dadelik trane in my oë gekry toe ek na jou gekyk het en jou oë was vol pyn (dis hoekom ek so vinnig weggeloop het).
"Ek wou jou net laat weet Crystal het in 'n skuiling saam met haar seun gebly totdat sy genoeg geld gehad het om 'n plek te kry. Jou rekening was $21-34 en jy het 'n fooitjie van $1 500 vir haar gelos.
"Danksy jou kry sy volgende week haar nuwe plek. Danksy jou het sewe gesinne verniet geëet.
"Crystal het vir my gesê sy het die vorige aand gebid en 'n wonderwerk van God gevra, en Hy het jou gestuur.
"Jy is daar weg voor enigeen van ons nog kon dankie sê. Ek hoop jy lees hierdie, want jy is 'n wonderlike mens en jy het ons almal se harte gesteel. Baie dankie."
Die Facebook-plasing is intussen reeds byna 170 000 keer gedeel.
[Video] 31ste kolhou vir legende Gary Player
Ja, daar IS nog sulke mense. Fantasties
Wonderlike mens. My oe sommer vol trane.
n beter land en wereld begin by on elk een. wat n wonderlike voorbeeld is die man nie. As elkeen van ons net 1 goeie daad teenoor een persoon doen elke dag sal die wereld n baie beter plek wees!
Weereens n bewys dat gebede verhoor word.
Dalk moet ek begin briewe skryf, en vir elkeen wat ek sien, gee. Die inhoud moet so iets wees: "Ek weet jy is inherend 'n goeie mens. Doen vandag die regte ding en wees lief vir mekaar. Respekteer almal en sien af van enige geweld, ens. Laat daar vrede vir almal op aarde wees…" So kan elkeen vir iemand 'n brief skryf en uitdeel.